cyanic-selkie/wikianc huggingface dataset:
Gėluvos piliakalnis
Tyrimai
Piliakalnį 1906 m. aprašė Liudvikas Kšivickis. Piliakalnio žvalgomuosius archeologinius tyrimus 1961 m. atliko Lietuvos istorijos institutas, 1980 m. tyrė Mokslinės metodinės kultūros paminklų apsaugos tarybos, 1991 m. Kultūros paveldo mokslinio centro archeologai. Lietuvos Respublikos Vyriausybės nutarimas dėl paskelbimo kultūros paminklu – 1998-05-19; Nr.612. Paminklo teritorijos plotas 92000 m².
Legendos
Pasakojama, kad pagonybės laikais ant kalno šventą ugnį kurstė geltonkasė vaidilutė Birutė. Ją įsižiūrėjo narsus karys Darbutas ir naktį pasiryžo Birutę pagrobti iš šventyklos. Vaidilutė tam nesipriešino, tačiau dėl to supyko Perkūnas ir trenkė žaibu į Birutę, kuri paliko šventąją ugnį. Toje vietoje, kur šalia kalno skradžiai prasmego Birutė, dabar trykšta šaltinis. Tuo tarpu Darbutą žyniai nubaudė sudegindami jį ant laužo.
Žemaitijos nacionalinis parkas
left|150px
Žemaitijos nacionalinis parkas – nacionalinis parkas šiaurės vakarų Lietuvoje (didžioji dalis Plungės rajone, mažesnioji – Skuodo rajone), įsteigtas 1991 metais, siekiant išsaugoti, tvarkyti ir naudoti vertingiausias gamtiniu ir kultūriniu požiūriu Žemaitijos teritorijas. Parko teritorija užima 21720 ha plotą, direkcija yra Platelių miestelyje. Pagrindiniai šio parko uždaviniai yra išsaugoti Platelių ežeryną ir jo apylinkių gamtos kompleksą, organizuoti gamtinės aplinkos, etnokultūros paveldo ir mokslinius tyrimus, vykdyti nuolatinius stebėjimus ir kaupti informaciją.
Gamtos vertybės
thumb|left|Žemaitijos nacionalinio parko direkcija thumb|left|Žemaičių Kalvarija thumb|left|Tikinčiųjų procesija eina Kalvarijos Kalnus. 2006 m. Žemaitijos parko kalvotą reljefą suformavo tirpstantis ledynas maždaug prieš 12 000 metų. Susidariusios kalvos yra palyginti aukštos, apie 150–190 metrų. Ežerai užima daugiau kaip 7 proc. parko teritorijos, čia telkšo didžiausias Žemaitijoje Platelių ežeras, kurio reginys neatsiejamas be Platelių ežero salų. Be jo yra dar 25 mažesni ežerai.
Parke miškai užima apie 45 proc. visos teritorijos. Mokslui ypač vertingi miškingi Plokštinės ir Rukundžių pelkynai, Platelių ežero, Laumalenkos ir Šilinės hidrografiniai kompleksai, Gardų ozas, Babrungo ir Mergupio upių slėniai, Paburgės, Siberijos, Pakastuvos, Užpelkių, Ertenio ir Paparčių pelkės, savitos ir įdomios Paplatelės, Šeirės ir Pailgio miškų bei Juodupio pelkėtų pievų ekosistemos, retieji augalai ir gyvūnai. Platelių ežere veisiasi retos lašišinės žuvys – seliavos ir Platelių sykas.
Auga 7,2 m apimties, 2,1 m skersmens ir 34 m aukščio Raganos uosis. Greta parko, Puokės kaime slūgso didžiausias Lietuvoje riedulys – Barstyčių akmuo. Gyvena ir veisiasi vilkai, nuolatos gyvena lūšys. Naktimis skraido 9 šikšnosparnių rūšys.
Kultūros paveldas
Parke yra saugomas ir lankytojams labai įdomus sudėtingas Šiaurės Žemaitijos archeologinis kompleksas su Mikytų, Šarnelės, Pūčkorių, Gegrėnų, Ž. Kalvarijos ir kitais piliakalniais (iš viso – 11) bei alkakalniais, senoji Platelių dvarvietė ir Pilies salos piliavietė. Tarp Šventorkalnio ir Pilies salos ežero vandenyje dar pastebimos medinio Platelių senovės tilto liekanos. Piliakalniai sutelkti šiaurės vakarinėje parko dalyje ir dažnai sudaro vieną kompleksą su alkakalniais.
Plačiai žinomas Žemaičių Kalvarijos (Gardų) miestelis su bažnyčia ir Kristaus kryžiaus kelio koplytėlėmis, senomis Didžiųjų Kalvarijos atlaidų tradicijomis. Platelių miestelyje išlikęs Platelių dvaro parkas ir dalis pastatų. Dėmesio vertos XVIII a. medinės Beržoro ir Platelių bažnyčios, poeto V. Mačernio gimtinė Šarnelėje, etnokultūrinės vertės požymius išlaikę Stirbaičių ir Visvainių kaimai. Nemažai muziejų – Platelių dvaro svirne ir arklidėse veikia istorijos, etnografijos, gamtos ir Užgavėnių ekspozicijos, greit pradės veiklą amatų centras. Taip pat yra ir kitų muziejų: medžio meistrų Godeliuose, literatūriniai Bukantės dvarelyje ir Žemaičių Kalvarijoje, meno galerija Babrungėnuose. Parke išlikę nemažai tradicinių žemaitiškų sodybų – jų yra Beržore, Godeliuose, Šarnelėje, Žemaičių Kalvarijoje.
Parke yra unikali militarizmo ekspozicija buvusioje Plokštynės raketinėje bazėje įkurtame Šaltojo karo muziejuje. Turistai, lydimi parko darbuotojų, gali apsilankyti požeminiuose labirintuose, apžiūrėti 27 m gylio raketos šachtą. Daugiau apie Šaltojo karo muziejų skaitykite čia.
Laisvalaikis ir pramogos
Žemaitijos NP yra platus įvairių užsiėmimų pasirinkimas. Čia geros sąlygos žvejybai, pasivaikščioti pažintiniais takais. Buriuoti tinka Platelių ežeras, kuriame Platelių jachtų klubas kasmet organizuoja Platelių regatą ir kitus renginius, čia galima išsinuomoti ir valtis. Dviratininkams parengti 3 maršrutai, išsinuomoti dviračius galima Plateliuose.
Apie Platelių ežerą veda dviračių takas. Į šiaurę, visai šalia Platelių su unikaliomis gamtos vertybėmis supažindina 4,1 km ilgio Šeirės gamtos takas. Gausybę poilsiautojų pritraukia Platelių ežeras. Prie Platelių, Luokos, Skyplaičių, Ilgio ežerų yra 9 stovyklavietės. Prie Platelių ežero įrengta apžvalgos aikštelė, gražios panoramos atsiveria nuo Jazminų ir Medsėdžių kalnų, Mikytų alkakalnio, Žemaičių Kalvarijos kalvų. Prie Pakastuvos ežero įrengtas paukščių stebėjimo bokštelis.
Kasmet tūkstančius žmonių sutraukia Žemaičių Kalvarijos atlaidai. Parke švenčiamos Užgavėnės, Joninės, vyksta plaukimo maratonas per Platelių ežerą, paskutinį liepos savaitgalį vyksta Platelių regata.
Gegužės 31
Gegužės 31 yra 151-a metų diena pagal Grigaliaus kalendorių (keliamaisiais metais – 152-a). Nuo šios dienos iki metų galo lieka 214 dienų.
Lipario salos
Eolijos salos, Lipario salos - vulkaninės kilmės salynas į šiaurę nuo Sicilijos. Jį sudaro Alikudis, Filikudis, Salina, Liparis, Vulkanas, Panarėja, Basiluzzo, Strombolis ir Strombolicchio salos. Visos, išskyrus mažytes Strombolikjo ir Baziluco saleles, gyvenamos. Tik Strombolis šiuo metu yra aktyvus ugnikalnis, kiti užgesę arba snaudžiantys.
Salynas buvo svarbus vulkanologijos mokslo vystymuisi, pagal jo ugnikalnius pavadinti du ugnikalnių išsiveržimų tipai (Strombolio ir Vulkano). Salynas įtrauktas į UNESCO Pasaulio paveldo sąrašą.
Murešas
Murešas  – upė Rumunijoje ir Vengrijoje, kairysis Tisos intakas.
Upė prasideda centrinėje Rumunijoje, Rytiniuose Karpatuose, 850 m virš jūros lygio. Panonijos lyguma teka į vakarus. 22 km ilgio upės atkarpa eina Rumunijos-Vengrijos siena, paskutinius 50 km teka Vengrijos teritorija. Įteka į Tisą Segedo mieste.
Miestai – Tirgu-Murešas, Alba Julija, Deva, Aradas (Rumunija), Segedas (Vengrija).
Intakai – Tirnava, Ariešas.
Gastilonių apylinkė
Gastilonių apylinkė – Lietuvos TSR administracinis-teritorinis vienetas pietinėje Lietuvoje.
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Rumšiškių valsčiuje, 1950 m. priskirta naujam Kaišiadorių rajonui. Panaikinta 1954 m. gegužės 25 d. prijungiant prie Rumšiškių apylinkės.
Batekės plynaukštė
Batekės plynaukštė  – plynaukštė pietryčių Gabone, taip pat Kongo Respublikos pakraštyje. Vyraujantis aukštis 550–830 m. Batekės plynaukštėje senovėje vyko vulkaniniai procesai. Yra gausūs mangano rūdos telkiniai.
Plynaukštėje prasideda Ogovės, Niario upės ir jų intakai.
Popiežius Pijus
Yra dvylika Popiežių vardu Pijus. Taip pat yra Antipopiežius.
Pius Pius
Padmasambhava
Padmasambhava (पद्मसम्भव Padmdasambhava – „lotose gimęs“) – VIII a. Vadžrajanos budizmo asmenybė, Tibeto budizmo įkūrėjas, vėliau sudievintas ir tapęs budizmo mitologijos dievybe, Tibete garbinama kaip Bodhisatva (ar kaip Tathagata).
Kiti jo pagarbūs vardai yra Guru Rinpočė, Lopon Rinpočė.
Biografija
Legendinė biografija teigia, kad jis atėjo į pasaulį kaip aštuonmetis vaikas, gimęs lotose, plaukiojusiame ežere. Tai įvyko senovinėje Indijos valstybėje Udijanoje. Jis turėjo dvi žmonas, kurių viena buvo karaliaus duktė Mandarava.
Pirmasis Tibeto imperatorius Trisong Decenas (742–797) pakvietė Padmasambhavą stiprinti budizmo Tibete, ir atidavė jam į žmonas savo dukterį Ješe Tsogyal. Padmasambhavos misija Tibete buvo labai sėkminga, jis, naudodamas slaptas tantrines technikas sutramdė rūsčias kalnų dievybes ir įgijo žmonių pasitikėjimą.
Jo dėka Tibete suklestėjo Vadžrajanos budizmas, kuris tapo Tibeto budizmo vystymosi pradžia. Jis keliavo po įvairias istorinio Tibeto vietoves, steigdamas vienuolynus: žymūs vienuolynai (gompa), siejami su Padmasambhavos vardu yra Samye (Tibete), Paro Taktsangas ir kiti. Legendos teigia, kad jis keliavo ant savo žmonos, kuri pasivertė skraidančiu tigru, nugaros. Taip pat yra tikima, kad Padmasambhava paslėpė daug slaptųjų raštų, vad. termų, iš kurių vienas yra Tibeto mirusiųjų knyga.
Legendinė jo palaidojimo vieta yra Tibete, Jerpoje.
Sudievinimas ir ikonografija
Jau gyvenimo laikotarpiu Padmasambhavos asmenybė buvo apipinta legendomis, o po mirties jis buvo galutinai sudievintas. Jo tiesioginiai pasekėjai yra Tibeto budizmo mokykla Njingmapa, kurie laiko šį žmogų antruoju Buda, atėjusiu po Šakjamunio. Tačiau ir vėlesnės Tibeto budizmo mokyklos (Karmapa, Sakjapa, Kagjupa) bei reformuotasis Bonas yra sudievinę Padmasambhavą, jis dažniausiai laikomas bodhisatva. Tarp jų yra daug atstovų, suradusių mistines Padmasambhavos termas.
Yra nusistovėjusi sudėtinga ikonografija, kaip Padmasambhava turi būti vaizduojamas tradiciniuose paveiksluose (tankose). Egzistuoja 8 pagrindinės jo manifestacijos, kurias jis įgijo skirtingais gyvenimo laikotarpiais.
Zigmas Pranas Gružinskas
Zigmas Pranas Gružinskas (1948 m. lapkričio 11 d. Čiurlionyse, Krokialaukio valsčius – 2014 m. vasario 10 d. Vilniuje) – Lietuvos televizijos operatorius.
Biografija
1955–1961 m. mokėsi Balbieriškio vidurinėje mokykloje, 1961–1966 m. Kapsuko Jono Jablonskio vidurinėje mokykloje. 1966–1971 m. studijavo Vilniaus pedagoginio instituto Gamtos ir geografijos fakultete.
Lietuvos televizijoje nufilmavo vaidybinių, dokumentinių, trumpametražių filmų, daugiau kaip 60 televizijos spektaklių. 1994 m. pelnė LRT „Auksinę bitę“ už geriausią operatoriaus darbą meniniame filme „Procesas“. 2011 m. įteikta Petro Abukevičiaus premija. Nuo 2001 m. Lietuvos kinematografininkų sąjungos narys.
Žmona aktorė Violeta Podolskaitė (g. 1953). Vaikai: Rūta (g. 1977), Linas (g. 1981), Dominykas (g. 1995).
Palaidotas Kairėnų kapinėse.
Lutonas
Lutonas – miestas pietinėje Anglijoje, 50 km nuo Londono, prie Li upės. Automobilių gamybos, aviacijos, elektronikos, farmacijos pramonė. Lutono tarptautinis oro uostas. Veikia Bedfordšyro universitetas, Lutono geležinkelio stotis.
Istorija
Lutonas įkurtas VI a. kaip saksų tvirtovė. 1086 m. minimas Paskutiniojo teismo knygoje kaip kaimiška gyvenvietė su 700 gyventojų. 1121 m. pradėta statyti Šv. Marijos bažnyčia. 1139 m. pastatyta pilis. 1336 m. miestą nusiaubė gaisras. XVIII a. Lutonas garsėjo kaip kepurių gamybos centras. XIX a. viduryje nutiesus geležinkelį į Londoną miestas pradėjo sparčiai augti.
Naujoji Luplianka
Naujoji Luplianka  – kaimas Lenkijos šiaurės rytuose, Michalovo valsčiuje, Balstogės apskrityje, Palenkės vaivadijoje.
Istorija
Nuo XIII-XIV a. iki 1795 m. kaimas priklausė LDK. XIX a. Lupliankoje buvo Valkavisko apskrities Juškų valsčiaus centras.
Čaple Andrelevičė
Čaple Andrelevičė  – kaimas Lenkijos rytuose, Repkų valsčiuje, Palenkės Sokoluvo apskrityje, Mazovijos vaivadijoje. Nuo XIII–XIV a. iki 1569 m. Liublino unijos priklausė Lietuvos Didžiajai kunigaikštystei.
Pilaitės apylinkė
Pilaitės apylinkė – Lietuvos TSR administracinis-teritorinis vienetas vakarų Lietuvoje.
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Tauragės valsčiuje, 1950 m. priskirta naujam Tauragės rajonui. 1954 m. prijungta Galmenų apylinkė, dalis Matiškių apylinkės ir dalis Kaziškės apylinkės. 1963 m. sausio 12 d. Pilaitės apylinkė prijungta prie Sungailiškių apylinkės ir Tauragės apylinkės.
David Cohen
David Cohen (1887 m. Maišiagaloje, Rusijos imperija – 1972 m. Jeruzalėje, Izraelis) – rabinas, talmudistas, filosofas.
Biografija
Gimė 1887 m. Maišiagaloje. Studijavo Rodūnios, Valažino ješivose ir Vilijampolės ješivoje. 1905–1907 m. Rusijos revoliucijos metu du kartus suimtas, bet neįkalintas. Prieš I pasaulinį karą išvyko studijuoti į Freiburgo universitetą. Prasidėjus Pirmajam pasauliniui karui suimtas kaip Rusijos imperijos pilietis, tačiau buvo paleistas ir išvyko į Šveicariją, kur Bazelio universitete studijavo filosofiją, klasikinę literatūrą. Bazelyje davė įžadus niekada nesikirpti plaukų, nevalgyti jokios mėsos ir kalbėti tik hebrajų kalba. Per savo gyvenimą parašė apie 30 rankraščių. Mirė 1972 m. Jeruzalėje. Sūnus She'ar Yashuv Cohen taip pat tapo rabinu.
Nathan Fillion
thumb|200px|Nathan Fillion Nathan Christopher Fillion (g. 1971 m. kovo 27 d. Edmontone, Kanada) − Kanados aktorius ir įgarsintojas. Geriausiai žinomas už vaidmenį ABC seriale „Castle“, taip pat seriale „Firefly“ ir jo tęsinyje filmo formoje – „Serenity“.
N. Fillion taip pat atliko vaidmenis tradiciniu būdu platintuose filmuose „Slither“ ir „Trucker“, internetu platintame filme „Dr. Horrible’s Sing-Along Blog“, televizijos muilo operose ir situacijų komedijose bei teatre. Jis taip pat įgarsino keletą kompiuterinių žaidimų veikėjų, pvz., bendrovės „Bungie“ kurtuose „Halo“ serijos žaidimuose.
Krūtinės slanksteliai
thumb|415px|right|Krūtinės slankstelis iš viršaus
Krūtinės slanksteliai - krūtininės stuburo dalies slanksteliai, kurių yra dvylika. Jie nuo kaklo ir  juosmens slankstelių skiriasi tuo, kad turi šonkaulines duobutes, kuriose prie  stuburo jungiasi  šonkauliai.
Bendras slankstelių sandaros planas
Kad ir kurioje stuburo vietoje bebūtų slankstelis, visų jų sandaros planas yra bendras. Ši taisyklė priskiriama ir 12-kai krūtinės slankstelių. Tai netaisyklingi kaulai, kurių priekinė masyvi dalis vadinama kūnu,(corpus vertebrae), prie jo iš nugarinės pusės yra prisitvirtinęs karpyto pavidalo lankas,(arcus vertebrae), o tarp jų lieka anga,(foramen vertebrale). Susijungus slanksteliams į stuburą, iš šių angų susiformuoja stuburo kanalas,(canalis vertebralis). Slankstelio lanko plokštelė,(lamina arcus vertebrae), šonuose siaurėdama pereina į kojytes,(pediculus arcus vertebrae), kurios tvirtinasi prie slankstelio kūno. Kojytės briaunos įlinkusios, viršutinė slankstelio įlanka,(incisura vertebralis superior), yra šiek tiek seklesnė, o apatinė,(incisura vertebralis inferior), - gilesnė. Nuo lanko atgal ir šiek tiek žemyn nukrypusi neporinė keterinė slankstelio atauga,(processus spinosus). Į šonus kyšo porinė skersinė atauga, (processus transversus). Keterinė ir skersinės ataugos sudaro kyšulius ir vagas nugaros raumenims prisisegti. Į viršų ir į apačią iškyla porinė, atitinkamai apatinė ir viršutinė, sąnarinė atauga,(processus articularis inferior et processus articularis superior). Aukščiau gulinčio slankstelio apatiniai sąnariniai paviršiai,(facies articularis inferior), sudaro sąnarius su žemiau gulinčio slankstelio sąnariniais paviršiais,(facies articularis superior).
thumb|110px|right|Stuburas (krūtinės slanksteliai - mėlyni)
Specifiniai krūtinės slankstelio skirtumai
Svarbiausi krūtinės slankstelio,(vertebra thoracica), skirtumai susiję su tuo, kad prie jo tvirtinasi šonkauliai. Šonkaulių galvutės dažniausiai remiasi prie dviejų slankstelių kūnų sandūros, todėl kūnų šonuose yra po pusę įdubos - viršutinė šonkaulinė duobutė,(fovea costalis superior), ir apatinė šonkaulinė duobutė,(fovea costalis inferior). Šonkaulių gumburėliai remiasi į slankstelių skersines ataugas,(processus transversus), ir ten palieka pėdsaką - skersinę šonkaulinę duobę,(fovea costalis processus transversi).
Kitos krūtinės slankstelių savybės
Jos apibrėžia kūno dydį ir formą, angos pavidalą, ataugų kryptis. Kūnai didesni negu kaklo slankstelių, nes laiko ne tik galvos, bet ir krūtinės bei viršutinių galūnių masę. Jie yra širdies formos. Anga sąlyginai mažesnė, apskrita. Ilga keterinė atauga kyšo žemyn, sąnarinių ataugų paviršiai nukrypę beveik frontaliai.
Ypatingieji krūtinės slanksteliai
Vienuoliktasis ir dvyliktas krūtinės slanksteliai yra panašaus dydžio kaip ir juosmens slanksteliai. Jie vienas nuo kito skiriasi tuo, kad dvyliktojo sąnariniai paviršiai yra išgaubti ir nukreipti į šonus, o skersinė atauga padalinta į tris dalis. Tiek vienuoliktasis, tiek dvyliktasis slanksteliai neturi šonkaulinių duobučių (fovea costalis) ant skersinių ataugų (processus transversus).
Papildoma informacija
Krūtininė stuburo dalis (anglų kalba)
Bendra informacija apie kaulus
Informacijos šaltiniai
“Атлас анатомии человека в 4-х томах” Р.Д.Синельников, Я.Р.Синельников, издание 2 стереотипное, Москва "Медицина", 1996
„Žmogaus anatomija 1“ G. Česnys, J. Tutkuvienė, A. Barkus, V. Gedrimas, R. Jankauskas, R. Rizgelienė, J. Žukienė, Vilniaus universiteto leidykla, Vilnius, 2008
Nijolė Ošurkovienė
Nijolė Ošurkovienė-Mačiulaitytė (g. 1950 m. vasario 22 d. Šiauliuose) – Lietuvos dailininkė tekstilininkė, pedagogė.
Biografija
1974 m. baigė Šiaulių pedagoginio instituto (nuo 1997 m. Šiaulių universitetas) Dailės fakultetą. Šiaulių vaikų dailės mokyklos direktoriaus pavaduotoja ugdymui.
Nuo 1990 m. Lietuvos dailininkų sąjungos narė.
Kūryba
Kuria sieninius kilimus, erdvinius objektus, gobelenus, aplikacijas, įvairius eksperimentinius darbus, batikas, tapo ant šilko, dirba veltinio technika. Nuo 1975 m. dalyvauja Šiaulių miesto, respublikinėse bei užsienio parodose. Surengė 7 autorines tekstilės darbų parodas. Sukūrė monumentalių gobelenų interjeruose Mažeikiuose, Tytuvėnuose, Užventyje, Šiauliuose, Kaune, Joniškyje. Darbų yra įsigijusi Lietuvos Kultūros ministerija. Jos darbai puošia privačius interjerus Lietuvoje ir užsienyje (Vokietija, Švedija, Norvegija, Latvija, Estija, Rusija, JAV ir kt.). Svarbiausi monumentalūs gobelenai „Taika“ (300x600), „Šiaulių jaunystė“ (200x300), „Taikiame kosmose“ (200x600, abu apdovanoti diplomais ir premijomis), „Metų laikai“ (300x900), „Ruduo“ (150x200), „Žeimenos žiedai“ (200x170), „Upelis“ (250x180), „Ugnies šokis“ (200x300) ir kt.
Dublino universitetas
Dublino universitetas arba Švenčiausiosios Trejybės kolegija  – seniausias Airijos universitetas, įkurtas 1592 m.
Universitete mokosi 14 900 studentų, dirba 665 dėstytojai (2003 m.). Veikia 6 fakultetai:
Yra 9 mokslo centrai, Botanikos sodas.
Dublino universiteto biblioteka, įkurta 1591 m., yra didžiausia mokslinė biblioteka šalyje. Ji turi apie 4,25 mln. tomų knygų, žemėlapių, rankraščių, tarp jų ir garsioji VIII a. evangelija – Kelso knyga, parašyta lotynų kalba Škotijos ir Airijos vienuolių. Bibliotekoje kaupiama 30 000 pavadinimų periodinimų leidinių.
Nuorodos
University of Dublin
Gabono estuarija
Gabono estuarija arba Gabono upė – trumpa, plati estuarija vakarų Gabone, įsiliejanti į Gvinėjos įlanką. Į ją suteka Komo ir Ebė upės. Šiauriniame estuarijos krante įsikūrusi šalies sostinė Librevilis.
Nuo estuarijos kilo šalies vardas: atvykėliams portugalams ji priminė rankovę, todėl ją pavadino gabao (portugališkai – rankovė). Vėliau pavadinimas persidavė visam kraštui.
Kanivas
Kanivas  – miestas Čerkasų srityje, centrinėje Ukrainoje. Įsikūręs šalia Dniepro upės ir yra vienas iš pagrindinių upės uostų. 2005 m. duomenimis, mieste gyveno 26 426 gyventojai. Pavadintas Kanivu, dėl jame XV amžiuje gamintų peilių.
Pietų karinė apygarda
Pietų karinė apygarda  – Rusijos Federacijos ginkluotųjų pajėgų teritorinis karinis administracinis vienetas šalies pietuose (prie Juodosios jūros, Šiaurės Kaukazas), kurio paskirtis ginti valstybės europinės dalies pietus. Štabas – Rostove prie Dono.
Kanivas
Rusijos imperijos poetas ir tapytojas Tarasas Ševčenka, ukrainiečių literatūros įkūrėjas ir Ukrainos nacionalizmo ideologas, sudegintas ant Tasaro kalvos šalia Kanivo. Pastatytas muziejus jam atminti.
Pietų karinė apygarda
Apygarda įsteigta RF prezidento 2010 m. rugsėjo 20 d. įsaku Nr. 1144.
Kanivas
Miesto pramonė apima: Kanivo hidroelektrinę Kanivo tvenkinyje, Dniepro upėje, daržovių ir vaisių konservų fabriką, pieno ir sūrio gamyklą bei paukštienos perdirbimą.
Istorija
Miesto įkūrimo data nėra žinoma. Pirmą kartą paminėtas Kijevo Pečersko Lavroje šalia Kijevo XI amžiuje. Miestas nuo 1796 m.
Pietų karinė apygarda
Istorija
Pietų karinė apygarda (VKA) įkurta vykdant Rusijos ginkluotųjų pajėgų reformą (2008–2010 m.) iš ankstesnės Šiaurės Kaukazo karinės apygardos.
Į karinę apygardą įeina Juodosios jūros laivynas, Kaspijos flotilė bei 4-asis KOP ir OEG junginys.
Šiuo metu VKA kariuomenė dislokuota dviejose Rusijos Federacijos federalinėse apygardose (Pietų ir Šiaurės Kaukazo federalinės apygardos).
Vakarų karinė apygarda yra teritorijose šių Rusijos Federacijos subjektų:
Apygardai priskirtos ir 4 karinės bazės užsienio šalyse: Pietų Osetijoje, Abchazijoje, Armėnijoje ir Ukrainoje (Sevastopolis).
VKA vadui pavaldūs visi apygardos teritorijoje dislokuoti RF ginkluotųjų pajėgų junginiai bei kitos formuotės, išskyrus strateginės paskirties raketinę kariuomenę ir kosminę kariuomenę (egzistavo iki 2011 m. gruodžio 1 d.). Be to, operatyviniame lygyje jam pavaldūs VRM vidaus kariuomenės, Federalinės saugumo tarnybos Pasienio tarnybos, taip pat Ypatingųjų situacijų ministerijos bei kitų RF ministerijų ir žinybų kariniai daliniai, veikiantys apygardos teritorijoje. .
Bounce
Bounce – aštuntasis studijinis amerikiečių roko grupės Bon Jovi albumas, išleistas 2002 m. spalio 8 d. ir įtakotas rugsėjo 11 d. teroristinių išpuolių Niujorke.
Per pirmąją savaitę Jungtinėse Valstijose parduota 160 000 „Bounce“ kopijų, albumas debiutavo antrojoje Billboard 200 topo vietoje. Tačiau tai pirmasis grupės albumas, kuris JAV netapo platininiu.
Mėnulžuvinės
Mėnulžuvinės (Molidae) – pūsliažuvių (Tetraodontiformes) šeima. Kūnas trumpas, plokščiais šonais, be uodegos stiebelio. Pilvinių pelekų nėra. Nugarinis ir analinis pelekai dideli, be spyglių.
Šeimoje 3 gentys, 5 rūšys.
Pravieniškių apylinkė
Pravieniškių apylinkė – Lietuvos TSR administracinis-teritorinis vienetas pietinėje Lietuvoje.
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Rumšiškių valsčiuje, 1950 m. priskirta naujam Kaišiadorių rajonui. Panaikinta 1954 m. gegužės 25 d. prijungiant prie Rumšiškių apylinkės.
Čaple Kolonija
Čaple Kolonija  – kaimas Lenkijos rytuose, Repkų valsčiuje, Palenkės Sokoluvo apskrityje, Mazovijos vaivadijoje. Nuo XIII–XIV a. iki 1569 m. Liublino unijos priklausė Lietuvos Didžiajai kunigaikštystei.
Ndogo lagūna
Ndogo lagūna – lagūna pietvakarių Gabone, Atlanto vandenyno pakrantėje, Pajūrio Ogovės provincijoje. Prie lagūnos žiočių įsikūręs Gambos uostamiestis. Netoliese įkurtas Loango nacionalinis parkas.
Sugaunamos barakudos, raudonžuvės, didieji niliniai ešeriai, tunai, tarpūnai.
Dantis už dantį?
Dantis už dantį? – bulvarinio pobūdžio laikraštis, ėjęs nuo 1991 m. balandžio mėn. iki 1999 m. Vilniuje.
Istorija
Leido UAB „Faris“ 2 kartus per mėnesį. Tiražas 1991 m. – 100 000 egz., 1993 m. – 38 000 egz., 1997 m. – 10 500 egz. 1991 m. leido priedą „99%“, kuris paskui tapo savarankišku leidiniu.
Rašė apie kriminogeninę situaciją Lietuvoje, kovą su nusikalstamumu.
Vyr. redaktorius Linas Jučas, redaktoriai E. Varanavičius, V. Masalskis, A. Viliūtė, A. Mockevičiūtė.
Buožiai
Buožiais vadinami kaimai:
Roland Ratzenberger
Rolandas Racenbergeris (1960 m. liepos 4 d. – 1994 m. balandžio 30 d.) – austrų Formulės 1 lenktynininkas.
Karjera
Rolandas Ratzenbergeris gimė Zalcburge, Austrijoje. 1986 m. laimėjo prestižinį Formula Ford festivalį, kuris vyko Brands Hatch trasoje. Vėliau dalyvavo Europos Formulė 3 lenktynėse, bei sėkmingai pasirodė Japonijos Formulė 3000 lenktynių serijoje.
Formulės 1 karjera
1994 m. buvo pakviestas atstovauti Simtek komandą Formulės 1 lenktynėse. Pirmosiose Brazilijos Grand Prix nepavyko praeiti kvalifikacinio važiavimo atrankos. Sekančiame etape, kuris vyko Japonijoje (Ramiojo vandenyno Grand Prix, Tanaka International trasa finišavo 11-as.
Trečiame etape, kuris vyko Imolos trasoje (San Marino GP), kvalifikacijos metu, važiuodamas 300 km/h greičiu, nesuvaldęs bolido, kaktomuša trenkėsi į Gilles Villeneuve vardu pavadintą betoninę apsauginę sienelę. Žuvo vietoje. Rolandas Ratzenbergeris buvo pirmas pilotas žuvęs po 1986 m. Elio de Angelis žūties.
Pastaba: Tą patį San Marino GP savaitgalį (vad. Juoduoju savaitgaliu) be Rolando Ratzenbergerio lenktynių metų žuvo brazilų pilotas Ayrtonas Senna. Per treniruotę (penktadienį) avarijos metu sunkiai susižalojo ir brazilas Rubensas Barrichello.
Daloa
Daloa  – miestas Dramblio Kaulo Kranto centrinėje dalyje, į vakarus nuo Jamusukro. Aukštutinės Sasandros departamento sostinė. 227,8 tūkst. gyventojų (2007 m.). Yra oro uostas. Kakavos, kavos, ryžių, bananų, medvilnės auginimo ir prekybos centras. Medienos apdirbimas. Veikia 1967 m. įkurtas žemės ūkio technikos institutas, katalikų ir protestantų bažnyčios.
Istorija
Daloa pradėjo kurtis 1903 m. šalia įsteigus prancūzų karinę bazę.
Belkomunmašas
thumb|250px Belkomunmašas  – Baltarusijos elektrinio visuomeninio transporto (tramvajų ir troleibusų) gamybos kompanija. Įmonė sukurta perorganizavus 1974 m. sukurtą tramvajų ir troleibusų remonto gamyklą. Belkomunmašo gamybos troleibusai dabar naudojami 7 Baltarusijos miestuose ir 40 kitų valstybių (Rusija, Mongolija, Moldavija, Latvija, Kazachija, Serbija, Kirgizija) miestuose. Įmonėje 2003 m. dirbo 1033 darbuotojai. Įmonės būstinė – Minske, Perechodnaja g., 64.
Troleibusai
2012 m. gruodžio mėn. kompanija pagamino 3000-tąjį troleibusą, tai buvo AKSM-321.
Kena
thumb|left|[[Kenos Švč. Aušros Vartų Dievo Motinos bažnyčia]]
Istorija
thumb|left|Šulinys prie Kenos Švč. Aušros Vartų Dievo Motinos bažnyčios
1603 m. Kena paskirta Vilniaus evangelikams reformatams, 1690 m. bernardinų vienuolynui. Apie 1630 m. kaime buvo 49 totorių namai. 1920 m. pastatyta Kenos Švč. Aušros Vartų Dievo Motinos bažnyčia.
1919 m. įsteigta pradžios mokykla, 1952–2000 m. septynmetė, nuo 2000 m. Pakenės Česlovo Milošo pagrindinė mokykla (yra Pakenėje).
II pasaulinio karo metu Kenoje buvo Vilniaus geto pavaldi žydų darbo stovykla, kuri buvo panaikinta 1943 m. balandį kalinius sušaudant. 1950–1992 m. buvo kolūkio pagalbinė gyvenvietė.
Kalniškių apylinkė (Tauragė)
Kalniškių apylinkė – Lietuvos TSR administracinis-teritorinis vienetas vakarų Lietuvoje.
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Tauragės valsčiuje, 1950 m. priskirta naujam Tauragės rajonui. 1954 m. prijungta dalis Stragutės apylinkės, o dalis Kalniškių apylinkės prijungta prie Baltrušaičių apylinkės. 1963 m. sausio 12 d. Kalniškių apylinkė prijungta prie Tauragės apylinkės.
Shogun: Total War
Shogun: Total War – pirmasis „Total War“ serijos žaidimas, kuris buvo išleistas 2000 metų vasarą. „Shogun“ buvo vienas pirmųjų žaidimų, kuris kombinavo ėjimų ir realaus laiko strategiją.
Žaidimas
Žaidimas vyksta Japonijos žemėlapyje. Jame galima pasirinkti vieną iš 7 Japonijos šeimų. Žaidimas vyksta samurajų laikais apie XVI a. Šiame žaidime yra per 40 įvairių karių rūšių, pradedant lankininkais ir baigiant samurajais.
Įdomybės
Žaidimo realistiškumui perteikti buvo pasamdytas Japonijos istorijos profesorius Stephen Turnbull, kuris parašė knygą apie samurajus.
Pasifės palydovų grupė
Pasifės grupė tai Jupiterio palydovų judančių orbita panašia į Pasifės grupė. Grupės nariai apie Jupiterį juda priešinga kryptimi nei sukasi pati planeta. Manoma, kad visi šie palydovai yra bendros kilmės. Grupė galėjo atsirasti susidūrus ir smūgio metu suirus dviem Jupiterio pagautiems asteroidams. Orbitų bei spalvų skirtumai rodo, kad galėjo vykti daugiau nei vienas susidūrimas.
Pasifės grupės nariai
Didžiausias grupei priklausantis palydovas yra Pasifė. Jo vardu pavadinta ir visa grupė. Dauguma grupės narių yra nedideli, mažos masės, netaisyklingi kūnai.
Juodagalvis kiras
Juodagalvis kiras (Larus melanocephalus) – kirinių (Laridae) šeimos paukštis. Didesnis už rudagalvį kirą. Galva blizgančios juodos spalvos. Sparnų galai juodi, kojos raudonos, snapas raudonas su tamsia juostele.
Wacław Kapusto
Vaclav Kapusto (1925 m. liepos 29 d. Buivydžiuose, Antroji Lenkijos Respublika – 2018 m. kovo 19 d. Olštyne, Lenkija) – fotografas, fotoreporteris.
Biografija
Gimė 1925 m. liepos 29 d. Buivydžiuose. Po II pasaulinio karo pasitraukė į Lenkiją, apsistojo Mrongove. Nuo 1951 m. gyveno Olštyne. Nuo 1961 m. Lenkijos meninės fotografijos draugijos narys. Nuo 1965 m. tarptautinės meninės fotografijos federacijos narys. 1946-1956 m. dirbo fotografu valstybinėje įstaigoje. Nuo 1957 m. dirbo fotoreporteriu. Parengė nemažai fotografijos parodų tiek Lenkijoje, tiek ir užsienyje.
Juodagalvis kiras
Lietuvoje stebėtas keletą kartų.
Šventės nebus
Turinys
Filmo veiksmas vyksta prabangiame name likus kelioms valandoms iki Naujųjų metų, kur susirenka patys įvairiausi žmonės: mazochistas advokatas, ketinantis praleisti naktį su prostitute; namų šeimininkė, sužinojusi apie vyro neištikimybę ir besiruošianti priimti svečius, tarp kurių bus ir meilužė; du draugai, besisvaiginantys narkotikais; keli mafijos smogikai, turintys įvykdyti užsakymą ir kiti. Jų visų keliai nuolat susiduria, sukeldami eilę nesusipratimų...
Užtakų apylinkė
Užtakų apylinkė – Lietuvos TSR administracinis-teritorinis vienetas pietinėje Lietuvoje.
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Rumšiškių valsčiuje, 1950 m. priskirta naujam Kaišiadorių rajonui. Panaikinta 1954 m. gegužės 25 d. prijungiant prie Rumšiškių apylinkės.
Micaičių apylinkė
Micaičių apylinkė sovietmečiu buvo:
Džankojus
Džankojus  – miestas šiaurės Krymo autonominėje respublikoje. Džankojaus rajono administracinis centras. Nutolęs 93 km nuo Krymo sostinės Simferopolio. Per miestą nutiestos dvi geležinkelio linijos: Charkovas–Sevastopolis ir Armianskas–Kerčė. 1926 m. Džankojui suteiktos miesto teisės. Krymo totorių kalba, šiaurinių (stepių) dialektu Džankojus reiškia „naująjį kaimą“.
Transporto mazgas. Du europiniai greitkeliai. Du geležinkelio terminalai: centrinė, kurioje stoja greitieji traukiniai ir priemiesčio stotis.
Mieste yra daug pramonės fabrikų: automobilių, gelžbetonio, mėsos. Džankojuje yra profesionali technikos mokykla.
Maršalo planas
right|thumb|260px|Vienas iš plakatų reklamuojančių Maršalo planą Europoje Maršalo planas – pagalbos Europai Šaltojo karo metu programa, kurią po Antrojo pasaulinio karo pristatė JAV generolas ir politikas Džordžas K. Maršalas (1953 m. apdovanotas Nobelio premija).
Planas apėmė 15 Europos valstybių ir Turkiją, o nuo 1949 m. ir VFR. SSRS jį atmetė, neleisdama juo pasinaudoti satelitinėms valstybėms. Maršalo planas padėjo atstatyti Vakarų valstybių ūkį. JAV reikalavo, kad šalys, gaunančios ekonominę paramą, bendradarbiautų per bendrą organizaciją, kuri skirstys ir administruos pagalbą. Taip 1948 m. buvo įkurta Europos ekonominio bendradarbiavimo asociacija. Ji turėjo tikslą centralizuoti ir planingai reguliuoti ekonomiką.
Sovietų Sąjunga, Suomija ir kitos Rytų Europos valstybės ekonominės pagalbos atsisakė.
Istorija
Paramos Europai programos pagrindus 1947 m. birželio 5 d. kalbėdamas Harvardo universitete išdėstė JAV valstybės sekretorius Džordžas Maršalas, kurio vardu ir buvo pavadintas šis planas. Antrojo pasaulinio karo metu nusiaubta Europa buvo ką tik išgyvenusi vieną sunkiausių žiemų. Europos valstybės neturėjo ko parduoti už tvirtą valiutą, o jų vyriausybės vengė imtis ekonomistų siūlytų griežtų priemonių ekonomikai atgaivinti. Maršalas paragino JAV „padaryti viską, kad būtų atkurta pasaulio ekonomika, nes be to negalimi politinis stabilumas ir tvirta taika“. 1948 m. JAV Kongresas pritarė Maršalo pasiūlymui, bet iškėlė sąlygą, kad Europos valstybės turės drauge parengti pagalbos panaudojimo planą. Iki šios programos sudarymo Europa turėjo įsipareigoti imtis priemonių ekonominėms problemoms spręsti. Parama buvo siūlyta ir SSRS bei jos sąjungininkėms Rytų Europoje, tačiau Stalino nurodymu jos buvo atsisakyta.
Taurų apylinkė
Taurų apylinkė – Lietuvos TSR administracinis-teritorinis vienetas vakarų Lietuvoje.
Istorija
Apylinkė įkurta 1954 m. gegužės 25 d. iš Tarailių apylinkės ir dalies Meldikviršių apylinkės. 1963 m. sausio 12 d. prijungta prie Tauragės apylinkės.
Vikicitatos
Vikicitatos – laisvasis interneto projektas, kaip ir Vikipedija besiremiantis mediawiki programine įranga. Tikslai - Viki principu sudaryti citatų kompendiumą įvairiomis kalbomis. Vikicitatose skelbiamos įvairios citatos, aforizmai, sentencijos, lozungai, žymių žmonių mintys, šmaikštūs posakiai, patarlės ir priežodžiai pačiomis įvairiausiomis temomis.
Istorija
100px|right|thumb|Vikicitatų ženklas
Problematika
Citatos turi būti paskelbtos tam tikrame kontekste, kuris pateisina svetimų kūrinių naudojimą – šiuo atveju, citavimą. Vikimedijos bendruomenė teigia, kad vikiprojektus reikėtų suprasti kaip vientisą erdvę, kurioje, pvz., rašant straipsnius Vikipedijoje, pateikiama nuoroda į atitinkamas citatas, kurios (techniškai žiūrint) publikuojamos kitoje vietoje, bet kartu sudaro vientisą kontekstą (tam tikro straipsnio tekstą). Todėl rekomenduojama, kad greta atitinkamų citatų būtų nuoroda į kitus Vikimedijos projektus, kuriuose citatos galėtų būti suprantamos kaip sudėtinė dalis.
Prahos pavasaris
thumb|155px|Paminklas Prahos pavasario dalyviams [[Liberecas|Liberece]]
Prahos pavasaris – bandymas demokratizuoti Čekoslovakijos komunistinę sistemą, pradėtas 1968 m. sausio 5 d.
Partijos reformuotojų grupė susitelkia apie pirmąjį ČKP CK sekretorių Aleksandrą Dubčeką, kuris bando įgyvendinti „socializmą žmogišku veidu“. Balandžio mėn. paskelbiama politinių permainų programa „Čekoslovakijos kelias į socializmą“. Panaikinama cenzūra, pasirodo straipsnių, smerkiančių partijos politiką. Pradėtas reformas nuslopina karinė Varšuvos sutarties valstybių intervencija su dauguma sovietų armijos 2000 tankų ir 200 000 karių. Nauja vyriausybė (Gustavas Husakas) panaikina visus Prahos pavasario laimėjimus.
Metal Heart (albumas)
Metal Heart - 1985 m. išleistas šeštas studijinis grupės Accept albumas. Pirmasis albumas, kurį prodiusavo pats Dieter Dierks, kurio studijoje albumas buvo įrašinėjamas. Dainos buvo labiau orientuotos į pelningesnę Amerikos rinką. Po išleidimo kritikų supeiktas albumas šiandien daugelio fanų laikomas vienu geriausių grupės įrašų.
Albumo daina "Metal Heart" žinoma dėl dviejų klasikinių kūrinių - Čaikovskio "Slavų maršo" (dainos pradžioje) ir Bethoveno "Elizai" (pagrindinė gitaros soluotė) - pergrojimo.
Nepaisant kitokio skambesnio šio albumo pardavimai Amerikoje buvo mažesni nei ankstesnio.
Dainų sąrašas
Muzika ir žodžiai Accept ir Deaffy.
Nove Kuchmai
Nove Kuchmai  – kaimas Lenkijos šiaurės rytuose, Michalovo valsčiuje, Balstogės apskrityje, Palenkės vaivadijoje. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei.
Lopeso kyšulys
Lopeso kyšulys  – kyšulys centrinėje Afrikoje, toliausiai į vakarus nutolusi Gabono valstybės vieta. Išsikišęs į Atlanto vandenyną, žymi pietinę Gvinėjos įlankos ribą. Kyšulys užbaigia 55 km ilgio pusiasalį, besidriekiantį į šiaurę nuo Ogovės deltos. Prie Lopeso kyšulio įsikūręs Port Žantilio miestas.
Buožiai (Kriūkai)
Buožiai – kaimas Šakių rajono savivaldybėje, 1 km nuo Kriūkų.
Energetikos plėtra
thumb|right|400px|Pasaulio energijos suvartojimas pagal jos rūšis thumb|right|400px|Energijos gavyba nuo 1989 iki 1999
Energetikos plėtra – pastanga, kurios tikslas – aprūpinti pirminiais energijos šaltiniais visuomenę, sudaryti antrinių energijos formų paklausą, nustatyti teisingas kainas atsižvelgus į oro ir vandens taršą, sušvelninti klimato pokyčius pasitelkus atsinaujinančius energijos išteklius.
Technologiškai pažengusios visuomenės tapo vis labiau priklausomos nuo išorinių energijos šaltinių, skirtų visuomenės poreikiams tenkinti – tolimoms kelionėms, prabangių paslaugų tiekimui bei prekių gamybai. Ši energija leidžia išgalintiems žmonėms gyventi patogiai nepalankiomis klimato sąlygomis, apsišildant ar atsivėsinant namus. išorinių energijos šaltinių panaudojimo laipsnis skiriasi įvairiose visuomenėse, kaip ir klimatas, materialinė gerovė, tarša bei galimybės pasinaudoti energijos šaltiniais.
Atsinaujinantys energijos ištekliai
Atsinaujinantys energijos šaltiniai yra energijos ištekliai gamtoje, kurių atsiradimą ir atsinaujinimą nulemia gamtos vyksmai: saulės energija, vėjo energija, geoterminė energija, hidroenergija, biomasės energija. Beveik visų atsinaujinančių išteklių pradinis šaltinis yra Saulės energija.
Lina Kačiušytė
Lina Kačiušytė (g. 1963 m. sausio 1 d. Vilniuje) – Lietuvos plaukikė, plaukimo krūtine pasaulio rekordininkė, olimpinė čempionė ir rekordininkė.
Biografija
Mokėsi Vilniaus 7-oje vidurinėje mokykloje, nuo aštuonerių metų treniravosi mokyklos baseine, kur ją pastebėjo trenerė Aušrinė Šukytė. 1974–1977 m. treniravosi „Žalgirio“ sporto mokykloje, pirmasis treneris Arvydas Gražiūnas. Nuo 1976 m. TSRS jaunimo rinktinės, nuo 1977 m. suaugusių rinktinės narė, treneris Borisas Zenovas. 1985 m. baigė Vilniaus pedagoginį institutą. Dirbo vertėja iš anglų, ispanų, rusų kalbų. Vilniaus miesto savivaldybės Kūno kultūros ir sporto skyriaus vyriausioji specialistė.
Mokslinė mokykla
Mokslinė mokykla – terminas ar posakis, paprastai naudojamas žymaus mokslininko, sukūrusio svarbią teoriją ar koncepciją, bei turėjusio mokinių ir pasekėjų, veiklos rezultatų apibūdinimui. Taikomas ir valstybės mokslo pasiekimų apibūdinimui. Pasaulyje yra žinoma, pvz., Vienos lingvistinės filosofijos mokykla.
Jasenas (Mazovijos vaivadija)
Jasenas  – kaimas Lenkijos rytuose, Repkų valsčiuje, Palenkės Sokoluvo apskrityje, Mazovijos vaivadijoje. Nuo XIII–XIV a. iki 1569 m. Liublino unijos priklausė Lietuvos Didžiajai kunigaikštystei.
Gerulių piliakalnis
Gerulių piliakalnis su gyvenviete, vadinamas Zamkumi, Zamkeliu, Mastaltavičių kalnu – piliakalnis ir gyvenvietė (unikalus objekto MC kodas 22610) Alytaus rajono savivaldybės teritorijoje, Gerulių kaimo šiaurinėje dalyje, kalvoje, tarp dviejų bevardžių upelių. Pasiekiamas keliu Butrimonys – Stakliškės, yra kairėje į šiaurės vakarus nuo kelio, ties rajonų riba.
Piliakalnis
Piliakalnį iš šiaurės, vakarų ir pietų juosia upelių slėniai, rytinėje pusėje yra laukas. Kalva apaugusi medžiais ir krūmais. Šlaitai statūs, 8–11 m aukščio. Aikštelė ovali, apie 45 m ilgio ir 21 m pločio. Ją žiedu juosia 170 m ilgio, 1-4,5 m aukščio pylimas. Aikštelėje yra keturių 2,0-3,5 m skersmens ir 0,3-0,8 m gylio duobių ir apie 23 m ilgio griovio liekanų. Valstybinės archeologijos komisijos duomenimis, aikštelė buvo iškasinėta per 1916–1917 m. vokiečių kariuomenės mėgėjiškus kasinėjimus. Piliakalnio pietinėje ir pietvakarinėje papėdėje, už upelio yra senovės gyvenvietė, kuri užima apie 100 m ilgio ir 30 m pločio sklypą.
Galkai (Palenkės Sokoluvo apskritis)
Galkai  – kaimas Lenkijos rytuose, Repkų valsčiuje, Palenkės Sokoluvo apskrityje, Mazovijos vaivadijoje. Kaimas yra apie 5 km į šiaurės rytus nuo Repkų, apie 14 km į rytus nuo Palenkės Sokoluvo ir apie 101 km į rytus nuo vaivadijos centro Varšuvos. Nuo XIII–XIV a. iki 1569 m. Liublino unijos priklausė Lietuvos Didžiajai kunigaikštystei.
Nijolė Daugėlienė
Nijolė Daugėlienė (g. 1942 m. birželio 10 d. Darbėnuose) – Lietuvos agronomė, habilituota biomedicinos mokslų daktarė.
Biografija
Nuo 1964 m. dirba Žemdirbystės instituto Vėžaičių filiale, nuo 1979 m. Žolininkystės sektoriaus vedėja. Mokslinio darbo kryptis – pievininkystė, agrochemija, agroekologija. Paskelbė apie 60 straipsnių.
Lėlių apylinkė
Lėlių apylinkė – Lietuvos TSR administracinis-teritorinis vienetas pietinėje Lietuvoje.
Fajumas
Fajumas  – miestas Egipte (Žemutiniame Egipte), Fajumo oazėje, esančioje Libijos dykumos šiaurės rytiniame pakraštyje, 130 km į pietvakarius nuo Kairo. Muchafazos centras. Netoli miesto telkšo Karūno ežeras, o pro miestą teka Bahr Jusefo kanalas, jungiantis šį ežerą su Nilu. Fajumas yra svarbus prekybinis ir transporto mazgas. Yra geležinkelis į Beni Sueifą. Tekstilės (medvilnės valymas, vilnos, odos išdirbimas), maisto, tabako pramonė.
Fajume yra turgus, keletas didelių mečečių (viena jų statyta sultono Kaitbajaus XV a.). Miesto apylinkėse gausu archeologinių vietovių – Lahuno piramidė (statyta Senusreto II, XIX a. pr. m. e.), Havara (joje rasta gausi antikinių pomirtinių portretų kolekcija) ir kt.
Reimsas
Reimsas – miestas šiaurės Prancūzijoje, 144 km nuo Paryžiaus. Tradicinis šampano gamybos centras. Reimsas žymus savo viduramžiška architektūra: į UNESCO pasaulio paveldą įtraukta Reimso katedra, Šv. Remigijaus bazilika ir abatija, Marso Vartų triumfo arka, Tau rūmai, fortai.
Fajumas
Istorija
Fajumas – viena seniausių Senovės Egipto gyvenviečių. Ji pasižymėjo derlingomis žemėmis, maloniu klimatu. Čia dar priešistoriniais laikais klestėjo Fajumo kultūra. Vėliau jis buvo žinomas kaip Šedet ir buvo atskiro nomo (Naret-Chent, 20-ojo) administraciniu centru. Mieste buvo garbinamas Nilo dievas Sobekas ir deivė Hator. Fajumas buvo įsiterpęs tarp kitų dviejų stiprių miestų - Idži-Tavio šiaurėje ir Herakleopolio pietuose. II tūkst. pr. m. e. pradžioje Egipto sostinę perkėlus į Idži-Tavį netoliese, dar labiau išaugo Fajumo reikšmė. Netoliese išdygo piramidžių kompleksai el-Lahunas ir Havara.
Naujosios karalystės laikais Šedet buvo naudojamas kaip faraonų poilsiavietė, čia buvo pastatyti rūmai. I tūkst. pr. m. e. Fajumo reikšmė nunyko dėl nuolatinių klajoklių libių antpuolių. Miestas galėjo atsigauti tik mūsų eroje, valdant Ptolemėjams. Graikų laikais miestas buvo žinomas kaip Krokodilopolis, mat jame buvo garbinami Karūno ežere gyvenę krokodilai (dievo Sobeko gyvūnai). Vėliau miestas pervadintas Arsinoje princesės Arsinojos II garbei. 642 m. užkariautas arabų.
Reimsas
Istorija
Iki romėnų užkariavimo Reimsas buvo galų valstybės Remio sostinė. III a. mieste įsigalėjo krikščionybė. 406 m. Reimsą užėmė vandalai. 496 m. Reimse pakrikšytas frankų karalius Chlodvigas I. 1429 m. Reimse karūnuotas Prancūzijos karalius Karolis VII. Reimsą kelis kartus užėmė vokiečiai (Prūsų-Prancūzų, Pirmajame, Antrajame pasauliniuose karuose). I pasaulinio karo metu jie sugriovė garsiąją Reimso katedrą, kuri vėliau buvo atstatyta.
Angerfist
Danny Masseling (gimęs birželio 20, 1981 Almerėje, Olandijoje), geriau žinomas kaip Angerfist yra Hardcore Techno/Gabber muzikantas ir DJ, jis taip pat žinomas dėl keistos kaukės, kurią jis dėvi kiekviename pasirodyme. Jis yra vienas populiariausių atlikėjų šiame stiliuje. Šiuo metu Angerfist sudaro 2 nariai:
Dodge Durango
1998–2003
Pirmos kartos Durango buvo pradėtas gaminti 1998 m. kaip vidutinės klasės visureigis. Durango buvo gaminamas pagal Dodge Dakota pikapą. Šita karta pasižymėjo transmisijos ir važiuoklės problemomis. Visureigis naudojo 5,2 litrų Magnum V8 variklį, išvystantį 230 AG. 2000 m. šis variklis buvo pakeistas į 4,7 litrų PowerTech V8 su 235 AG. Speciali, galingesnė, visais ratais varoma versija vadinosi R/T ir naudojo 5,9 litrų V8 variklį.
Tomas Bakučionis
thumb|right|250px|Tomas Bakučionis Tomas Bakučionis (g. 1964 m. liepos 8 d.) – lietuvių muzikas, vargonininkas, pedagogas, Lietuvos socialdemokratų sąjungos kandidatas į seimo narius, muzikos kritikas ir kultūros apžvalgininkas, rašantis žurnaluose ir dienraščiuose – „Muzikos barai“, „Lietuvos rytas“, „Meno dienos“, „Veidas“. T. Bakučionis yra visuomeninio judėjimo „Už Lietuvą be kabučių“ narys ir kino teatro „Lietuva“ išsaugojimo akcijų dalyvis.
Biografija
Mokėsi M. K. Čiurlionio menų gimnazijoje ir J. Tallat-Kelpšos aukštesniojoje muzikos mokykloje (dabar – Vilniaus konservatorija), 1983–1990 m. studijavo Lietuvos muzikos akademijoje fortepijoną, vargonus ir klavesiną, 1986–1992 m. dirbo koncertmeisteriu Lietuvos muzikos akademijoje, 1990–1991 m. stažavo doc. J. Andrejevo kamerinio ansamblio klasėje, 1992–1994 m. studijavo Štutgarto aukštojoje muzikos ir teatro mokykloje vargonus bei klavesiną pas prof. dr. Ludgerį Lohmanną ir prof. Joną Laukviką. Baigė studijas 1994 m., įgijo klavesino specialybės meno magistro diplomą. Nuo 1990 m. koncertavo Lietuvoje kaip solistas ir su ansambliu „Atrium". Dirba pedagoginį darbą Nacionalinėje M. K. Čiurlionio menų mokykloje ir administracinį darbą Trakų meno mokykloje.
Ieškinys dėl kino teatro Lietuva išsaugojimo akcijų
2008 m. sausio mėnesį „Lietuvos“ kino teatro pastato savininkė bendrovė „Rojaus apartamentai“ kreipėsi į Vilniaus apygardos teismą, reikalaudama atlyginti nuostolius patirtus dėl kino teatro išsaugojimo akcijų ir sustabdyto gyvenamųjų namų projekto vystymo. T. Bakučioniui ir kitiems judėjimo „Už Lietuvą be kabučių" iniciatoriams (paveldo ekspertei Jūratei Markevičienei, režisieriui Vytautui Domaševičiui, menininkui, nacionalinės kultūros ir meno premijos laureatui Gediminui Urbonui) buvo pateiktas 609 tūkstančių ieškinys.
Egadijos salos
thumb|right|240px|Egadijos salos
Egadijos salos  – smulkių, kalnuotų salų grupė Viduržemio jūroje į šiaurės vakarus nuo Sicilijos. Bendras salų plotas – 37,45 km². 1987 m. salose buvo apie 5000 gyventojų.
Salyną sudaro trys pagrindinės salos: didžiausioji plotu ir gyventojų skaičiumi Favinjana yra 16 km į pietryčius nuo Trapanio; Levanco (Phorbantia) sala yra 13 km į vakarus, Maretimo (senovėje – Iera Nesos) sala – 24 km į vakarus nuo Trapanio. Tarp Levanco ir Sicilijos taip pat yra dvi mažesnės salos – Formika ir Maraonė.
Šiuo metu pagrindiniai gyventojų užsiėmimai – žvejyba ir turizmas.
Istorija
Šalia salų 241 m. pr. m. e. vyko Egadijos salų mūšis, kuriame Kartaginos laivyną nugalėjo C. Lutacijus Katulas; šiuo mūšiu baigėsi Pirmasis pūnų karas. Po Vakarų Romos imperijos žlugimo salos, jei buvo apskritai valdomos, priklausė gotams, vandalams, saracėnams, kol 1081 m. normanai įtvirtino Favinjaną.
FC Stumbras
Kauno futbolo klubas „Stumbras“ arba trumpai FC Stumbras – buvęs Lietuvos futbolo klubas iš Kauno.
Istorija
Klubas įkurtas 2013 m. vasarą. NFA komanda, žaidusi Antroje lygoje, pradingo, o jos vietoje radosi naujadaras FC „Stumbras“. 2013 m. sezone Antros lygos pirmenybėse žaidė Nacionalinės Futbolo Akademijos (NFA) komanda, bet vasarą vietoje jos atsirado FC "Stumbras" ir tęsė pirmenybes su FK NFA iškovotais pasiekimais. Tais metais komanda Antroje lygoje buvo antroje vietoje.
2015 m. sezonas
2015 m. debiutavo A lygoje ir dešimties komandų pirmenybėse užėmė septintąją vietą.
2016 m.
2016 m. dalyvavo A lygoje ir užėmė 5 vietą A lygoje. Sezono pradžioje pasikeitė klubo savininkai, į klubą atėjo investuotojai iš užsienio, tame tarpe klubo prezidentu tapęs Richard Walsh bei žinomas treneris Mariano Barreto.
2017 m. sezonas
A lygoje sezonas buvo sudėtingas, nes jaunimas dėl patirties stokos sunkiai rinko taškus. Klubas buvo apatinėje turnyro lentelės dalyje ir kovojo dėl išlikimo elito divizione. Jų varžovais buvo Gargždų „Banga“.